**Fundargerð**

Fundur stjórnar foreldrafélags Sjálandsskóla með bekkjarfulltrúum og skólastjórnendum, haldinn í Veisluturninum 19. janúar kl. 12.

Mættir: Þórey Ólafsdóttir, Sigrún Ósk Sigurðardóttir (sem ritaði fundargerð), Edda Björg Sigurðardóttir, aðstoðarskólastjóri og Þórunn Sveinbjarnardóttir, bekkjarfulltrúi.

**Fræðslufundur**

Stefnt er að því að halda árlegan fræðslufund á vegum Svæðisráðs Garðabæjar í Sjálandsskóla 15. mars. EBS kannar hvort salurinn er laus. Dagskrá fundarins verður auglýst síðar.

**Vinahópar 1 – 4 bekkur.**

Foreldrafélagið mun senda bréf til foreldra og ýta á eftir að vinahóparnir fari í gang. Kennarar hafa skipt í hópa og búið er að senda það til foreldra.

**Bekkjarkvöld.**

Foreldrafélagið mun senda bréf til bekkjarfulltrúa og minna á að skipuleggja bekkjarkvöld. Bekkjarkvöld eru á ábyrgð bekkjarfulltrúa og foreldra en í samstarfi við kennara.

**Gönguklúbbur**

Næsta ganga foreldrafélagsins verður sunnudaginn 13. febrúar.

**Fleira ekki tekið fyrir og fundi slitið kl. 13:00**